CELEX: 62015TN0321
Language: fi
Date: 2015-06-22 00:00:00
Title: Asia T-321/15: Kanne 22.6.2015 – GSA ja SGI Security v. parlamentti

10.8.2015   
            
            
               FI
            
            
               Euroopan unionin virallinen lehti
            
            
               C 262/36
            
         Kanne 22.6.2015 – GSA ja SGI Security v. parlamentti
   (Asia T-321/15)
   (2015/C 262/49)
   Oikeudenkäyntikieli: ranska
   
      Asianosaiset
   
   
      Kantajat: Gruppo Servizi Associati SpA (GSA) (Rooma, Italia) ja Security Guardian's Institute (SGI Security) (Bierges, Belgia) (edustaja: asianajaja E. van Nuffel d'Heynsbroeck)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin tekemän 12.6.2015 tiedoksi annetun päätöksen, jolla on todettu, että Gruppo Servizi Associati s.p.a:n ja Security Guardian's Institute s.a:n jättämä tarjous paloturvallisuutta ja ihmisten auttamista ja ulkoista valvontaa koskevia palveluja Euroopan parlamentin Brysselin-toimipaikassa koskevassa hankintamenettelyssä EP/DGSAFE/UIB/SER/2014-014 ei ole hankintailmoituksen mukainen
            
         
               —
            
            
               velvoittamaan parlamentin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu suhteellisuusperiaatteen ja yhdenvertaisuusperiaatteen loukkaamiseen, koska parlamentti on perusteettomasti vaatinut, että kaikilla taloudellisen etuyhtymän jäsenillä on oltava yksityisistä turvallisuuspalveluista 10.4.1990 annetun lain mukainen toimilupa, koska tämän vaatimuksen piiriin kuuluvat tällöin myös ne etuyhtymän jäsenet, joiden ei ole tarkoitus suorittaa niitä palveluja, joita kyseinen laki koskee.
            
         
               2)
            
            
               Toinen kanneperuste, joka esitetään toissijaisesti ja joka perustuu palvelujen tarjoamisen vapauden ja sen taustalla olevien yhdenvertaisuusperiaatteen ja suhteellisuusperiaatteen loukkaamiseen, koska 10.4.1990 annetussa laissa säädettyä toimilupaa koskevalla vaatimuksella tehdään hankintamenettelyyn osallistuminen kohtuuttoman vaikeaksi tai jopa mahdottomaksi yritykselle, jonka tarjous koskee kyseisen lain soveltamisalaan kuulumatonta palvelua.